ও মন রমজানের ঐ রোজার শেষে এলো খুশীর ঈদ।

তুই আপনাকে আজ বিলিয়ে দে শোন্‌ আসমানী তাগিদ।।

তোর সোনা-দানা বালাখানা সব রাহেলিল্লাহ্‌।

দে জাকাত মুর্দ্দা মুসলিমের আজ ভাঙাইতে নিদ্‌।।

আজ পড়বি ঈদের নামাজ রে মন সেই সে ঈদ গাহে।

যে ময়দানে সব গাজী মুসলিম হয়েছে শহীদ।।

আজ ভুলে যা তোর দোস্ত ও দুশমন হাত মিলাও হাতে।

তোর প্রেম দিয়ে কর বিশ্ব নিখিল ইসলামে মুরীদ।।

ঢাল হৃদয়ের তোর তশতরীতে শির্‌নী তৌহিদের।

তোর দাওয়াতে কবুল করবে হজরত হয় মনে উম্মীদ।।