আমায় নহে গো ভালোবাসো শুধু

ভালোবাসো মোর গান

বনের পাখিরে কে চিনে রাখে

গান হলে অবসান ।

চাদেরে কে চায় জোসনা সবাই যাচে

গীত শেষে বীণা পড়ে থাকে ধূলি মাঝে

তুমি বুঝিবে না

আলো দিতে কত পোড়ে

কত প্রদীপের প্রাণ ।

যে কাটা লতার আখিঁজল

ফুল হয়ে উঠে ফুটে

ফুল নিয়ে তার দিয়েছো কি কিছু

শূন্য পত্র পুটে ।

সবাই তৃষ্ণা মেটায় নদীর জলে

কি তৃষা জাগে সে নদীর হিয়া তলে

বেদনার মহা সাগরের কাছে করো সন্ধান ।