ফুলের জলসায় নীরব কেন কবি

ভোরের হাওয়ায় কান্না পাওয়ায় তব ম্লান ছবি

নীরব কেন কবি।।

যে বীণা তোমার পায়ের কাছে

বুক ভরা সুর লয়ে জাগিয়া আছে

তোমার পরশে ছড়াক হরষে

আকাশে বাতাসে তার সুরের সুরভি

নীরব কেন কবি।।

তোমার যে প্রিয়া

গেল বিদায় নিয়া

অভিমানে রাতে

গোলাপ হয়ে ফুটুক তাহারই কামনা

উদাস প্রাতে

ফিরে যে আসবে না ভুলো তাহারে

চাহ তাহার পানে দাঁড়ায় যে দ্বারে

অস্ত চাঁদের বাসনা ভুলাতে

অরুণ অনুরাগে উদলি রবি

নীরব কেন কবি।।