অরুণকান্তি কেগো যোগী ভিখারী

অরুণকান্তি কেগো যোগী ভিখারী।

নীরবে হেসে দাঁড়াইলে এসে

প্রখর তেজ তব নেহারিতে নারি।।

রাস-বিলাসিনী আমি আহিরিণী

শ্যামল-কিশোর-রূপ শুধু চিনি

অম্বরে হেরি আজ একি জ্যোতি-পুঞ্জ?

হে গিরিজাপতি! কোথা গিরিধারী।।

সম্বর সম্বর মহিমা তব

হে ব্রজেশ ভৈরব! আমি ব্রজবালা,

হে শিব সুন্দর! বাঘছাল পরিহর-

ধর নটবর বেশ পর নীপমালা।

নব-মেঘ-চন্দনে ঢাকি’ অঙ্গগজ্যোতি

প্রিয় হ’য়ে দেখা দাও ত্রিভুবন-পতি,

পার্ব্বতী নহি আমি, আমি শ্রীমতী,

বিষাণ ফেলিয়া হও বাঁশরী-ধারী।।