চল্‌ চল্ চল্  
ঊর্দ্ধ গগনে বাজে মাদল,  
নিম্নে উতলা ধরণী তল  
অরুণ প্রাতের তরুণ দল  
চল্‌ রে চল্‌ রে চল্‌  
চল্‌ চল্ চল্ ।।

ঊষার দুয়ারে হানি আঘাত  
আমরা আনিব রাঙা প্রভাত,  
আমরা টুটিব তিমির রাত  
বাঁধার বিন্ধ্যা চল।।

নব নবীনের গাহিয়া গান  
সজীব করিব মহাশশ্মান,  
আমরা দানিব নতুন প্রাণ  
বাহুতে নবীন বল।।

চলরে নওজোয়ান,  
শোনরে পাতিয়া কান  
মৃত্যু তোরণ দুয়ারে দুয়ারে  
জীবনের আহ্বান  
ভাঙ্গরে ভাঙ্গ আগল  
চল্‌ রে চল্‌ রে চল্‌  
চল্‌ চল্ চল্।।