মোরা ঝঞ্ঝার মত উদ্দাম, মোরা ঝর্ণার মত চঞ্চল।  
মোরা বিধাতার মত নির্ভয়, মোরা প্রকৃতির মত সচ্ছল।।

আকাশের মত বাঁধাহীন,  
মোরা মরু সঞ্চার বেদুঈন,  
(মোরা) বন্ধনহীন জন্ম–স্বাধীন, চিত্ত মুক্ত শতদল।।  
মোরা সিন্ধু–জোয়ার কল–কল  
মোরা পাগলা–ঝোরার ঝরা জল  
কল–কল–কল্ ছল–ছল–ছল্ কল–কল–কল্ ছল–ছল–ছল্

মোরা দিল–খোলা খোলা প্রান্তর,  
মোরা শক্তি অটল মহীধর  
হাসি গান শ্যাম উচ্ছল  
মোরা বৃষ্টির জল বনফল খাই, শয্যা শ্যামল বন–তল।।