আমি চিরতরে দূরে চলে যাব ,

তবু আমারে দেব না ভুলিতে ।

আমি বাতাস হইয়া জরাইব কেশে ,

বেণী যাবে যবে খুলিতে ।।

তোমার সুরের নেশায় যখন

ঝিমাবে আকাশ কাদিবে পবন ,

রোদন হইয়া আসিব তখন তোমার বক্ষে ঝুরিতে ।।

আসিবে তোমার পরমোৎসবে কত প্রিয় জন কে জানে ,

মনে পড়ে যাবে কোন সে ভিখারি পায়নি ভিক্ষা এখানে ।

তোমার কুঞ্জ পথে যেতে হায় !

চমকি থামিয়া যাবে বেদনায় ,

দেখিবে কে যেন মোরে মিশে আছে তোমার পথের ধূলিতে ।।