আমারে চোখ ইশারায় ডাক দিলে হায় কে গো দরদী ,

খুলে দাও রং মহলার তিমির দুয়ার ডাকিলে যদি ।।

গোপনে চৈতি হাওায় গুল বাগিচায় পাঠালে লিপি ,

দেখে তাই ডাকছে কূ কূ বলে কোয়েল ননদী ।।

পাঠালে ঘূর্ণীদূতী ঝড় কপোতী বৈশাখে সখি ,

বরষায় সেই ভরসায় মোর পানে চায় জল ভোরা নদী ।।

তোমারি অশ্রু বলে শিউলি তলে সিক্ত শরতে,

হিমানীর পরশ বুলাও ঘুম ভেঙ্গে দাও দ্বার যদি রোধি ।।

পউষের শুন্য মাঠে একলা বাটে চাও বিরহিণী,

দুহুহায় চাই বিষাদে মধ্যে কাঁদে তৃষ্ণা জলধি।।

ভিড়ে যা ভোর বাতাসে ফুল সুবাসে রে ভোমর কবি

উষসীর শিশ মহলে আসতে যদি চাস নিরবধি ।।