পুরুষ : আজি মিলন বাসর প্রিয়া হের মধুমাধবী নিশা।

স্ত্রী : কত জনম অভিসারে শেষে প্রিয় পেয়েছি তব দিশা।।

পুরুষ : সহকার-তরু হের দোলে মালতী লতায় লয়ে বুকে,

স্ত্রী : মাধবী কাঁকন পরি' দেওদার তরু দোলে সুখে।

পুরুষ : হায় প্রাণ কানায় কানায় আজি পুরে

স্ত্রী : প্রাণ কানায় কানায় আজি পুরে

পুরুষ : হিয়া আবেশে পুলক মিশা

স্ত্রী : হিয়া আবেশ পুলক মিশা।।

পুরুষ : শরাব রঙের শাড়ি পরেছে চাঁদনি রাতি

স্ত্রী : চাঁদে ও তারাতে আজি মিলনের মাতামাতি

পুরুষ : হের জোয়া উতলা সিন্ধু পূর্ণিমা চাঁদের পেয়ে'

স্ত্রী : কোন দূর অতীত স্মৃতি মম প্রাণে-মনে ওঠে ছেয়ে।

পুরুষ : আজি মিলন-ঘন মেঘলোকে

স্ত্রী : আজি মিলন-ঘন মেঘলোকে

পুরুষ : প্রিয়া মিটিবে মরু-তৃষা

স্ত্রী : প্রিয় মিটিবে মরু-তৃষা।।

দ্বৈত : প্রিয় মিটিবে মরু-তৃষা।।