আসে বসন্ত ফুলবনে

সাজে বনভূমি সুন্দরী ।

চরণে পায়েলা রুমঝুম

মধুপ উঠিছে গুঞ্জরি ।।

ফুলরেণু – মাখা দখিণা বায়

বাতাস করিছে বন – বালায় ,

বন কবরী-নিকুঞ্জ-ছায়

মুকুলিকা ওঠে মুঞ্জরি ।।

কুহু আজি ডাকে মুহুমুহু

পিউ কাহা কাঁদে উহু উহু ,

পাখায় পাখায় দোহে দুহু

বাধে চঞ্চর চঞ্চরী ।।

দুলে আলো-ছায়া বন –দুকূল,

ওড়ে প্রজাপতি কলকা ফুল ,

কর্ণে অতসী স্বর্ণ-দুল

আলোক-লতার-সাত-নোরী ।।

পদ্ম ডলিয়া পায়ে বালা

করিয়াছে সারা বন আলা ,

দ্বারে মঞ্জরী-দ্বীপ জ্বালা

ডালপালা রচে ফুলছড়ি ।।

কবি, তোর ফুলমালি কেমন ,

ফাগুনে শুন্য পুস্পবন ,

বরিবি বুরে এলে কানন

রিক্ত হাতে কি ভুল ভরি ।।