আমাকে পোড়াতে যদি এতো লাগে ভালো

জ্বালো আগুন আরো জ্বালো, ঢালো আরো ব্যথা ঢালো

আমাকে পোড়াতে যদি এতো লাগে ভালো।।

আমি তো পুড়ে পুড়ে অঙ্গার হয়েছি

দিয়েছো আঘাত যতো, সবই তার সয়েছি

নিঠুর ওগো, তবুও তোমাকে লেগেছে ভালো, তোমাকে বেসেছি ভালো

জ্বালো আগুন আরো জ্বালো, ঢালো আরো ব্যথা ঢালো

আমাকে পোড়াতে যদি এতো লাগে ভালো।।

এ হৃদয় ধূপসম তোমারি জ্বালায়

যাক যদি জ্বলে পুড়ে ছাই হয়ে যায়

কিছু তার সুরভি, কিছু তার বেদনা

পড়বে তোমার মনে, যেখানেই থাকো না।

সেদিনের সে স্মৃতি, জানি গো তোমার মনে জ্বালবে না আলো

জ্বালো আগুন আরো জ্বালো, ঢালো আরো ব্যথা ঢালো

আমাকে পোড়াতে যদি এতো লাগে ভালো।।