একি সোনার আলোয়

জীবন ভরিয়ে দিলে।

ওগো বন্ধু কাছে থেকো কাছে থেকো।

রিক্ত আমার ক্ষুদ্র প্রাণে

তোমার আঁখিটি রেখো।।

আমি দিয়েছি আমার হৃদয় লুটিয়ে

তোমার প্রেমের জন্য

তুমি দু’হাত বাড়ায়ে বুকেতে জড়ায়ে

করেছো আমায় ধন্য।

বুকের পাঁজরে তেমনি লুকিয়ে রেখো

এমনি আমায় প্রাণের বাঁধনে

সোনার খাঁচাতে রেখো।।

জীবন হবে যে এতো সুন্দর

কখনো ভাবিনি আগে

এতো সুখ আর এতো আনন্দ

স্বপ্নের মতো লাগে।

ওগো যদি কোনোদিন জলছবি সম

মুছে যায় এই ছবি

আমি ঘুম ভেঙে দেখি স্বপ্নের মতো

হয়েছে বিফল সবই।

সেদিন বন্ধু আমার কথাটি রেখো

রাতের নিরলে আমার স্মৃতির

প্রদীপ জ্বালিয়ে রেখো।।