রংধনু চোখে চোখে,কথা বলি মুখে মুখে।

এখানে মনের কথা বলো না।

কথা হবে মনে মনে, তুমি আমি নিরজনে

যেখানে দিগন্তে, আকাশ আর মাটিতে

দেখা হবে পৃথিবীর প্রান্তে।

সেখানেই হবে যত কথা

এখানে রঙের খেলা,

এখানে শখের মেলা

এখানে মনের কথা বলো না।

এখানে হিসাব গোনা দেনা আর পাওনা

এখানে দেখা হয় কি পেলাম কি দিলাম

সে হিসাব মেটাবার জন্যে।

এখানেই নেই কোন কথা

এখানে সবাই একা

এখানে চোখের দেখা

এখানে মনের কথা বলো না।