মন যদি ভেঙে যায়

যাক, যাক, কিছু বলব না।

তোমার যাবার বেলা

আমার প্রেমের কথা তুলব না।।

নাইবা মানলো বাধা

চোখের জলের এই নদী

পথ চেয়ে একা একা

কাঁদব না হায় নিরবধি।

তোমার পথের জ্বালা

তোমার পায়ের ধুলা।

মুছিয়ে দিয়েছি আঁখি জলে

সেই তো অনেক বড় সান্ত্বনা।।

কি আছে না হয় আমি

কেঁদেই কাটাব এ জীবন

না হয় ছলনা দিয়ে

বুঝিয়ে রাখব এ মন।

তোমার জীবন তৃষা

পেয়েছে পথের দিশা।

এগিয়ে চলেছ সে পথে

সেই তো অনেক বড় সান্ত্বনা।।