ট্রেন আসে চলে যায় ট্রেন

কোলাহল থেমে গেলে

তিনি বসে ভাবেন

ভেঙ্গে পড়া শরীরে শীর্ণ আঙ্গুলে

গুনে গুনে বয়সের হিসেব রাখেন

জীবনের শেষ ট্রেন তাকে নিয়ে যেতে

কত বাকি আর

মধুপুর স্টেশনের সবার প্রিয়

বড় বাবু মাষ্টার।।

স্টেশনের ঝোলানো ঘণ্টা থেকে

ঢং ঢং যখন বাজে

ইদানিং তিনি বড় চমকে উঠেন

জীবনের এই ক্লান্ত সাঁজে

জীবনের শেষ ট্রেন তাকে নিয়ে যেতে

কত বাকি আর

মধুপুর স্টেশনের সবার প্রিয়

বড় বাবু মাষ্টার, বড় বাবু মাষ্টার

কত নিশুতি রাতে শুন্য প্লাটফর্মে

নিঃসঙ্গ করে সৃতিচারণ

বহুদূরে জ্বলে থাকা সিগন্যাল বাতি

তার হৃদয়ে তোলে আলোড়ন

জীবনের শেষ ট্রেন তাকে নিয়ে যেতে

কত বাকি আর

মধুপুর স্টেশনের সবার প্রিয়

বড় বাবু মাষ্টার।।