চিরচেনা প্রিয় এই স্টেশনে

ট্রেনটা আমাকে নামিয়ে দিল…..

মাষ্টার সোমনাথ চশমা উচিয়ে

বেড়েছে বয়স নিজেকে শোনাল

মন্টুর স্টলে বয় বেয়ারা

আগের কেউ আর কাছে নেই

জানিনা কখন কিভাবে যেন

হারিয়ে ফেলেছি নিজেকে….

হায় চিরচেনা প্রিয় এই স্টেশনে কেউ আমাকে চিনলনা

কেউ আমাকে চিনলনা

কেউ আমাকে চিনলনা…..

একটা ঘুড়ির পেছনে পুরো শৈশব

কেটে গেছে এলে বেলে এলে বেলে…..

বোতাম হারানো সেই দুপুর গুলো

চিনত আমায় কাছে পেলে

দরগার সেই বুড়ো বটগাছটা

আজো আগের মতই আছে

তার নিচে বসে থাকা মানুষগুলো

কেউ এলোনা আমার কাছে….

হায় চিরচেনা প্রিয় এই স্টেশনে কেউ আমাকে চিনলনা

চিনলনা কেউ আমাকে

চিনলনা কেউ আমাকে……..

হাঁপর জ্বালানো সেই কামারশালা

উঠে গেছে কখন যেন…..

পাশ দিয়ে বয়ে যাওয়া সেই নদী

কেন যে এতো ঘুরিয়ে গেছে

চৌরাস্থা থেকে ভাঙ্গা সেই মন্দির

স্কুল পালানো সেই বন্ধুরা

বদলে গেছে সব কিছু

নাকি আমি অনেক বদলে গেছি

হায় প্রিয় শৈশব কৈশোর তারুণ্য কেউ আমাকে চিনলনা…..হায় ! হায় ! হায় !