তোমার আঁচল জুড়ে আমার সুবর্ণ রৌদ্রদিন

সাজালে আমায় তুমি অমলিন

কুয়াশার চাদরে জড়িয়ে

রয়েছো নীলিমা ছাড়িয়ে

তোমার চোখে আমার শেষ ঠিকানা

তুমি আমার পথের প্রথম ও শেষ সীমানা।

জীবনের প্রতি সূর্যোদয়ে ভালোবাসা পূর্নতায়

রেখেছো আমায় তুমি হৃদয়ে

উদাসী বাঁশির মত নীরবে বুকের ক্ষত

তোমার চোখে আমার শেষ ঠিকানা

তুমি আমার পথের প্রথম ও শেষ সীমানা।

পথ দেখানো ধ্রুবতারা ডাকো আমায় আত্মহারা

তোমার চোখে আমার শেষ ঠিকানা

তুমি আমার পথের প্রথম ও শেষ সীমানা।