দিগন্ত জোড়া মাঠ।

মাঠের এপাড় ওপাড় ঘিরে ছোট বড় নদীর তীরে

এপার ওপার ঘিরে ছোট বড় নদীর তীরে

সবুজ সোনার গ্রাম

হাজার হাজার গ্রাম নিয়ে হলো বাংলাদেশের নাম

আমার জন্মভুমির নাম।।

যে মাঠে রোদ্র মেঘের খেলা

ফসলের মেলা বসে

খাল বিল নদী হাওরের জলে বনোহাঁস সুখে ভাসে।

যার আঙ্গিনায় ফুলের শাখায় উৎসব অবিরাম

হাজার হাজার গ্রাম নিয়ে হলো বাংলাদেশের নাম

আমার জন্মভুমির নাম।।

যে দেশে দুর্বা ঘাসের ডগায়

শিশিরের ভেজা বুকে

রাত নেমে এলে ঘরের কুটিরে কৃষাণী ঘুমায় সুখে।

দিনের বেলায় বনের ছায়ায় শান্তির বিশ্রাম

হাজার হাজার গ্রাম নিয়ে হলো বাংলাদেশের নাম

আমার জন্মভুমির নাম।।