খেয়ালি রাতের আড়ালে

হলো তোমার সাথে পরিচয়

মায়াবি বাঁধনে জড়ালে

সবই ছবির মত মনে হয়

অজানা কোন ঠিকানায় হারালে

জানি না তুমি কোথায়

তোমার চোখের সেই দৃষ্টি যেন

আমায় ডেকে নিতে চায়

গোধূলির ঐ শেষ সীমানায়

অজানা কোন আশায়

জানি না পাবো কি আবার দেখা

মানে না যে মন আমার

তুমি নাই, তুমি নাই

তাই জীবনটা ভরা যে শূন্যতায়

তুমি নাই, তুমি নাই

তাই একাকি জীবনে খুঁজে বেড়াই তোমাকে

প্রথম দেখার পর মন যে শুধু

তোমার কথা ভেবে যায়

চমকে দিয়ে এক দমকা হাওয়া

তোমার কথা বলে যায়

উতলা হয়েছে আমার এ মন

জানি না পাবো কি তোমায়

তুমি নাই, তুমি নাই

তাই জীবনটা ভরা যে শূন্যতায়

তুমি নাই, তুমি নাই

তাই একাকি জীবনে খুঁজে বেড়াই তোমাকে