অশ্রুতে মোর কান্নাতে মোর রুদ্রবীণার রুক্ষলিখায় জাগো,

বাংলার ঘরে ঘরে আছ যারা মোর মতো ভাগ্যহত।।

পথ চলো তুমি, হোক্ না সে পথ সঙ্গীবিহীন একা

ভয় নেই জেনো সেই পথে তুমি বন্ধুর পাবে দেখা

আঁধারের বুকে তোমরা নিয়ত জ্বলো প্রদীপের মতো।।

দূর হতে শুধু আলেয়ার মতো ভেবেছ তুমি গো যারে,

হয়তো সে আলো জীবনে তোমার দীপ জ্বেলে দিতে পারে।

স্বপ্নের নীড় বৈশাখী ঝড়ে হয়তো বিলীন হবে

চলার এ পথে সেই তো তোমার সঞ্চয় হয়ে রবে

মিথ্যার কাছে সত্য যা কিছু কখনো হবে না নত।।