কখনো দুচোখ জুড়ে তাকিয়ে থেকে কখনো

মায়ার বাঁধনে জড়িয়ে ,

ঘুম হয়ে, পিছু টান হয়ে,

শুধু তুমিই তো ছিলে ।

পথের প্রান্তে গাওয়া গান গুলো আর

পুরনো খাতায় লেখা লাইন গুলো,

নিল হয়ে, অমলীন হয়ে,

শুধু তোমাকেই খোঁজে …

জানিনা কোথায় তুমি,

কেন যে দূরে হারিয়ে,

কেন যে আছো লুকিয়ে,

আজো আছি তোমারই হয়ে । (২)

যদি কখনো আবার হয় দেখা,

যদি পথ দুটো না হয় একা,

তবে রোজ রাতে আমি তারা হয়ে,

জ্বলবো তোমার ইশারায়।

জানা অজানার মাঝে ভুল হয়ে,

কোন উদাসী বিকেল জুড়ে ঝুম হয়ে,

সুর হয়ে, কবিতা হয়ে, শুধু তোমাকেই খুঁজি ।

জানিনা কোথায় তুমি,

কেন যে দূরে হারিয়ে,

কেন যে আছো লুকিয়ে,

আজো আছি তোমারই হয়ে। – (৩)