এইতো সেদিন কল্পনাতে ছিলে তুমি

অলস অধর চুমি

আঁচলে ঢাকা মুখটা মোমের মত

হাতে রাঙা মেহেদী

দমকা হাওয়াতে উড়ে গেল ঐ আঁচল

সত্য অসত্যের মাঝে যা ছিল অগোচর

নেই কোন কল্পনা আজ তোমায় নিয়ে

নেই কোন প্রার্থনা আজ তোমায় চেয়ে

নেই কোন কামনা তোমায় সাজিয়ে

নেই কোন প্রেরণা তুমি কোথায় হারিয়ে

এইতো সেদিন রৌদ্রজ্বলা দুপুরে গোপন অভিসারে

স্পর্শ তোমার বৃষ্টি হয়ে ছুঁয়ে যেত

সময় চলত সুরে সুরে

হঠাৎ ঝড় এসে বদলে দিল সময়

নির্বাক বিস্ময়ে তুমি জানালে চিরবিদায়