একটুস খানি দেখ একখান কথা রাখ

ভালবাইসা একবার তুমি বউ কইয়া ডাক।।

আঞ্চল পাইতা আসন দিয়া কমু যে কত কথা

আমি তোমার আসমানের চাঁন্দ বিরিক্ষের যেমন লতা

ও মোর রসিয়া ও………

ফুলের যেমন গন্ধ থেকে নদীর যেমন পানি

চখার যেমন চখী ওগো তেমনি তোমার আমি

সইধ্যা সকাল চিরটা কাল আমার হইয়া থাকো।।

তোমার হাতে তুমি কবে নোলক পাড়াইয়া দিবা

হাসা-ই কও তোমার জীবন সাথিনী কইরা নিবা

ও মোর দরদী ও………

সাগরেতে মুক্তা যেমন পাখির যেমন বাসা

তুমি আমার পরানের ধন তুমি আমার আশা

মায়ার বাধন ছিড়ার পথে ঊড়াল দিও নাকো।।