আমি পাগল হবো

হায় হায় পাগল হবো

পাগল নিবো যাব পাগলের দেশে

এই পাগলকে ঠেলে দিব সেই পাগলের কাছে

যার জন্যে পাগল।।

ও যার জন্যে পাগল

প্রেমের জ্বালা বড়ই জ্বালারে

ঐ আমি ভাবের ঘরে, আমি ভাবের ঘরে

খুলবো তালা বন্ধ তালা।

ও সে রসের নেশায়

ও সে রসের নেশায়

যাব আমি সেই সুজনের পাশে

হায়রে সেই সুজনের পাশে

এই পাগলকে ঠেলে দিব সেই পাগলের কাছে

যার জন্যে পাগল

ও যার জন্যে পাগল

আসবে সমন বাইধ্যা নিবে রে

ও তোর ভবের লীলা

ও তোর ভবের লীলা সাঙ্গ হবে বাইধ্যা নিবে।

কত আতর গোলাপ

কত আতর গোলাপ মাখাইবে শেষ বিয়ার সাজে

হায় রে শেষ বিয়ার সাজে

এই পাগলকে ঠেলে দিব সেই পাগলের কাছে

যার জন্যে পাগল

ও যার জন্যে পাগল

সাড়ে তিন হাত মাটির ঘরে রে

ও তোরে শুয়াইবে,

তোরে শুয়াইবে আদর করে মাটির ঘরে।

ওরে থাকতে হবে

ওরে থাকতে হবে অন্ধকারে দয়াল মাওলার আশে

হায় রে দয়াল মাওলার আশে

এই পাগলকে ঠেলে দিব সেই পাগলের কাছে

যার জন্যে পাগল।।