আমার থাকতে পরান

আর কি দেখা

হবে রে তার সনে

সে রূপ কি আর

দেখবো না নয়নে।।

স্রোতে ভাসা শেওলা যেমন

কপাল দোষে হলাম তেমন রে ।।

আমার সুখের বসত

ভাঙলো কী কারণে।

সে রূপ কি আর

দেখবো না নয়নে।।

আমার থাকতে পরান

আর কি দেখা

হবে রে তার সনে !

ছিল আমার সাধের কুঞ্জবন

কপোত কপোতী হয়ে খেলিতাম দুজন ।।

সবই পুড়ে হলো রে ছাই

সেই সুখের আর আশা তো নাই রে ।।

এখন মরন যেন হয় রে তার চরণে।

মরন যেন হয় রে তার চরণে।

আমার থাকতে পরান

আর কি দেখা

হবে রে তার সনে !

সে রূপ কি আর

দেখবো না নয়নে।।