পৃথিবী আমারে চায়,

রেখো না বেঁধে আমায়,

খুলে দাও প্রিয়া,

খুলে দাও বাহুডোর।

প্রণয় তোমার মিছে নয় মিছে নয়,

ভালবাসি তাই মনে জাগে এত ভয়।

চাঁদ ডুবে যাবে, ফুল ঝরে যাবে,

মধুরাতি হবে ভোর।

খুলে দাও প্রিয়া,

খুলে দাও বাহুডোর।

সবার মনের দিপালী জ্বালাতে

যে দীপ আপনি জ্বলে,

কেন আর তারে ঢেকে রাখ বলো

তোমার আঁচল তলে।

শোন না কি ওই আজ দিকে দিকে হায়,

কত বঁধু কাঁদে, কাঁদে কত অসহায়,

পথ ছেড়ে দাও, নয় সাথে চলো,

মুছে নাও আঁখিরোল,

খুলে দাও প্রিয়া,

খুলে দাও বাহুডোর।।