কি যাদু করিলা পিড়িতি শিখাইলা

থাকিতে পারিনা ঘরেতে প্রাণ সজনী

থাকিতে পারিনা ঘরেতে

কি মন্ত্র পড়িলা ভাবেতে মজাইলা

থাকিতে পারিনা ঘরেতে প্রাণ সজনী

থাকিতে পারিনা ঘরেতে।।

নয়ন জুড়াইলা পরান কাড়িলা।

মরমে বাজাইলা মধুর বাঁশী

পড়ে গো ধলিয়া হাসিয়া হাসিয়া।

তোমারি মুখেতে পূর্ণ শশী

কি কথা কহিয়া পাগল বানাইলা

কিছুতে পারিনা সহিতে প্রাণ সজনী

কিছুতে পারিনা সহিতে

কি মন্ত্র পড়িলা ভাবেতে মজাইলা

থাকিতে পারিনা ঘরেতে প্রাণ সজনী

থাকিতে পারিনা ঘরেতে

আমার লাগিয়া নিরালে বসিয়া।

তোমারে যতনে গড়িল বিধি

মরিব মরণে তোমারি বিহনে।

তোমারে জীবনে না পাই যদি

কি মালা গাঁথিলা আমারে পরাইলা

কিছুতে পারিনা খুলিতে প্রাণ সজনী

কিছুতে পারিনা খুলিতে।।