আমার সোনা বন্ধুরে তুমি কোথায় রইলা রে।

দিনে রাইতে তোমায় আমি

দিনে রাইতে তোমায় আমি খুইজা মরি রে।।

প্রথম দেখার কালে বন্ধু কথা দিয়েছিলে

ভুলিবে না মোরে এ জীবন গেলে।।

যদি না পাই তোমারে আমার জীবনের তরে

সোনার জীবন আঙ্গার হইব।।

তোমার লাইগা রে ।

ভুলতে পার বন্ধু তুমি আমি ভুলি নাই

পর কালে যেন বন্ধু

মরন কালে যেন বন্ধু একবার তোমায় পাই।

যদি না পাই সে কালে প্রেম যাইব বিফলে

তখন কিন্তু বলব আমি , তখন কিন্তু বলব আমি

প্রেম কিছুই না রে ।।