চিঠি লিখাছি নিশি রাইতে লন্ঠন জ্বালাইয়া

কাইল সকালের ডাকে চিঠি দিমুরে পাঠাইয়া

পরশুদিন বন্ধুর কাছে যাইবোরে পৌছাইয়া।

মনের সুখে আছ তুমি ঢাকা শহরে

এই বয়সে কেমনে থাকি একা একা ঘরে

মাইঝা দেওর ঘুড়ায় নজর কেমন কেমন করে

পাশের বাড়ির ভাবি আইসা রঙ তামাশা করে

আর কতদিন থাকমু আমি এইনা জ্বালা সইয়া

পরশুদিন বন্ধুর কাছে যাইবোরে পৌছাইয়া।।

আমার স্বাদের ননদিনী ছাইড়া শ্বশুড়বাড়ি

স্বামীর সাথে ঝগড়া কইরা আইছে বাপের বাড়ি

মা-ঝিয়েতে মিলছে তারা বড়ই হাসি খুশি

বিনা দোষে করে আমায় সকল দোষের দোষী

এই ছুটিতে আইসা বন্ধু যাইয়ো মোরে লইয়া

পরশুদিন বন্ধুর কাছে যাইবোরে পৌছাইয়া।