শোন গো রূপসী ললনা

আমাকে যখন তখন চোখ রাঙানো চলবে না।

আমি কারো খাই না পড়ি না কারো চাকরী করি।

আমাকে কথায় কথায় মন্দ বলা চলবে না।।

কি হবে খ্যামটা নেচে গোমটা দিয়ে মুখ লুকিয়ে

কি হবে ঠোট বাঁকানো গাল ফোলানো রাগ দেখিয়ে।

আমি কারো ধার না ধারি না কারো পরোয়া করি।

তোমার ঐ নিঠুর শাসন চক্ষু বুঝে সইবো না।।

তোমাকে রাগলে পরে দেখতে বড় মিষ্টি লাগে

তোমার ঐ গুমরা মুখের অন্ধকারে সূর্য হাসে।

কর যত ছল চাতুরি সবই আমি বুঝতে পারি।

নিজেকে নিজেই আজো বুঝতে তুমি পারলে না।।

কি হবে বন্ধ ঘরে সঙ্গী ছাড়া রাত কাটিয়ে

ক্ষতি কী বন্ধু ভেবে ডাকলে কাছে চুপটি করে।

আমাকে পর ভেবো না জেনে শুনে ভুল করো না।

আমি তো বন্ধু তোমার শত্রু ভাবা চলবে না।।