কোন পাখি ধরা দিতে চায়

অসীম আকাশ ফেলে সোনার খাঁচায়

তুমি তার নাম বলে দাও, দাও, দাও।

আমার পথটি দূরে অজানা আঁধারে মিশে যায়

ভুল নামে পিছু থেকে কে জানে কে ডেকেছে আমায়।

যে ডাক শেকল হয়ে বেঁধে নিতে চায়

তুমি তার নাম বলে দাও, দাও, দাও।।

যদি দূরের ডাকের মতো অতি কাছে

পুরনো চিঠির কোণে দ্যাখো কারো নাম লেখা আছে

তার স্মৃতির পরশটুকু রেখে গেছে

হারানো দিনের মাঝে দ্যাখো তার নীড় বাঁধা আছে

পেয়েছি অনেক কিছু তবুও আরো কী মন চায়

পথের পাথেয় বুঝি আরো কিছু বাকি থেকে যায়

যে গান চোখের কোলে বাঁধ ভেঙে দেয়

তুমি তার নাম বলে দাও, দাও, দাও।।