আমার পূজার ফুল

ভালোবাসা হয়ে গেছে

তুমি যেন ভুল বুঝোনা ।।

মালা গেঁথে রেখেছি

পরাবো তোমায়

তুমি যেন ছিঁড়ে ফেলোনা

যে কথা যায়না বলা

শুধু বোঝা যায়

মনের গভীরে

শুধু আলো হয়ে রয়ে যায় ।।

সে রঙিন আলোর দ্বীপ কোনদিনও

নিভে যাবেনা।

জানিনা কেমন করে কি দেবো তোমায়

মন ছাড়া আর কিছু নেইতো আমার

সুখের শ্রাবণ যদি মেঘ নিয়ে আসে

ভিজে যাবো অঙ্গনে তোমার বরষায় বসে

বিজলীর আগুনেতে লেখা নাম

কোনদিনও মুছে যাবেনা