এই যে নদী যায় সাগরে

কত কথা সুধাই তারে

এতো জানে তবু নদী

কথা বলেনা কথা বলে না

কেন বলে না কেন বলে না।।

কেউ যায়রে বন্ধুর বাড়ি

নাও বাইয়া উজানে

কেউ শাঁখা ভাইঙা সিঁদুর

ধুইয়া ফিরে ভাটির টানে

কারো আশার তরী বন্ধু

পায় নারে কিনারা

ভালোবাসা মরণ হইয়া

কারো করে ঈশারা

এতো জানে তবু নদী

কথা বলেনা কথা বলে না।।

কারো কপাল ভাঙে যেমন

নদী ভাঙে তার কূল

সারাজীবন ধইরা তবু

ভাঙে না তার ভুল

ব্যথার বিষে অশ্রু মিশে

যেন ভালোবাসা হয়

কেউ অকূলে কূল পায় রে

কারো ভরাডুবি হয়

এতো জানে তবু নদী

কথা বলেনা কথা বলেনা

কেন বলেনা কেন বলেনা।।