বন্ধু তোমার পথের সাথীকে চিনে নিও

মনের মাঝেতে চিরদিন তাকে ডেকে নিও

ভুলো না তারে ডেকে নিতে তুমি।।

খুশির খেয়ালে পাল তুলে যেও চিরদিন

হাসি আর গানে শোধ করে যেও যত ঋণ

স্মৃতির পটেতে যত ব্যথা আছে ভুলে যেও

ভুলো না তারে ডেকে নিতে তুমি।।

সমুখে রয়েছে পথ চলে যাও চলে যাও

পিছনে যা কিছু টানে ফেলে যাও ফেলে যাও।

আলোর পরশে ভোর হয়ে যাবে এই রাত

কোনদিন ভুলে ছেড়ো না তো তুমি এই হাত

ফুল হারানো দিনে তাকে তুমি সাথে নিও।।