ওগো সোনার মেয়ে যাও গো শুনে

মৃদু কাকনের রিনিঝিনি বাজিয়ে

এসো কোমল পদভরে আমার কপোলে

মৃদু পরশ বুলিয়ে শুধু যাও গো বলে

ওগো দুষ্টু ছেলে আমি শুনবো না গো

তুমি আমার স্বপনে কেন আস গো

চুপি চুপি এসে কভু বলবো না গো

সেই গোপন কথাটি যাও যাও গো চলে।।

তুমি হেসে হেসে কথা বল যবে

মনের গহনে এক মাধুরী জাগে

কোন মধুর লাজে আমি চুপটি বসে

শরমে লুকায়ে আঁখি অনুরাগে

আকূল করা এই ব্যাকুলতা।

মনের মাঝারে এলো রঙ ছড়িয়ে

প্রিয় যাও গো শুনে, আমি শুনবো না গো

তুমি আমার স্বপনে কেন আস গো

চুপি চুপি এসে কভু বলবো না গো

সেই গোপন কথাটি যাও যাও গো চলে।।

অনেক কিছুই তো হলো যে বলা

এর চেয়ে বেশী কিছু বলবো না গো

আসল কথাটি তো হলো না বলা

রাত জাগা চোখে ঘুম আসবে না গো

আকূল করা এই ব্যাকুলতা।

হৃদয় আমার কেন দিলে রাঙ্গিয়ে

ওগো দুষ্টু ছেলে আমি শুনবো না গো

তুমি আমার স্বপনে কেন আস গো

চুপি চুপি এসে কভু বলবো না গো

সেই গোপন কথাটি যাও যাও গো চলে।।