নিশি কালো রাতটার

পিচকালো রাস্তাকে

চিঁড়ে দিয়ে ছুটে চলে ট্রাক

কুনো চোখ ড্রাইভার

চলে চাকা পরিবার

ফেলে আসা পথ হতবাক

সস্তার মদ খেয়ে ট্রাকের ছাদেতে শুয়ে

তারা গুনে ভবঘুরে হেল্পার পাগাল জগাই

রাত বলে যায় যায় ডাক দিয়ে যায় ।।

ভূতুরে গাছের ছায়া

ফেলে আসা মহুমায়া

ঝাঁক বাঁধে জগাইয়ের চোখে

জগাই তবুও হাসে

নেশা করে অবকাশে

তারা গোনে আনন্দের শোকে

হয়ত মনের কোনে

জীবনের সুদ গোনে

বেহিসাবি জীবনের হাতে গোনা টাকা আনা পাই

রাত বলে যায় যায় ডাক দিয়ে যায় ।।

ফেলে আসা তার গ্রাম

আরও কত শত নাম

ধূসর পথের ধুলো মেখে

তবে কি সেখানে কেউ

পথ চেয়ে বসে আজও

আঁখিজলে আলপনা এঁকে?

জগাই নির্বিকার

আকশাটা চোখে তার

পিছু ফিরে দেখা বা ভাবনার নেইকো বালাই

রাত বলে যায় যায় ডাক দিয়ে যায় ।।

কখনো হিংসে হয়

অবকাশে অসময়

আমি কি জগাই হতে পারি

আমিও তো তারা গুনি

আকাশকে কাছে টানি

আমিও কি দিতে পারি পাড়ি

আসলেতো আমি লোভী

মন ধনে টাকা কড়ি

পারবনা হতে আমি হেল্পার মুক্ত জগাই

রাত বলে যায় যায় ডাক দিয়ে যায় ।