ও ডাক্তার ও ডাক্তার।

তুমি কত শত পাস করে

এসেছ বিলেত ঘুরে

মানুষের যন্ত্রনা ভোলাতে।।

তোমার MBBS নামা

FRCS বোধ হয়

A to Z ডিগ্রী ঝোলাতে।।

ডাক্তার মানে সেতো, মানুষ নয়

আমাদের চোখে সেতো ভগবান;

কসাই আর ডাক্তার

একিতো নয়-

কিন্তু দুটোই আজ,প্রোফেশন

কসাই জবাই করে

প্রকাশ্য দিবালোকে;

তোমার আছে-

ক্লিনিক আর চেম্বার।।

ডাক্তার চাইবেন, রক্ত রিপোর্ট

ক্লিনিকের সন্ধানও

তিনিই দেবেন

একশত টাকা যদি

ক্লিনিকের বিল হয়,

অর্ধেক দালালী তিনিই নিবেন।

রোগীরা তো রোগী নয়

খদ্দের এখন;

খদ্দের পাঠালে কমিশন

ক্লিনিক আর ডাক্তার

কি টুপি পড়াচ্ছে

বুঝছেনা গর্দভ জনগন

কসাই জবাই করে

প্রকাশ্য দিবালোকে

ওদের আছে-

ক্লিনিক আর চেম্বার।।

নিজেদের ডাক্তার,বল কেন?

তার চেয়ে বলনাকো ব্লাকমেলার

রোগীর আত্মীয়দের-

ঘটিবাটি চাটি করে;

করো সুযোগের সদ্ব্যবহার।

সরকারী হাসপাতালের পরিবেশ,

আসলেই তোমরা করেছ শেষ।

হাসপাতাল না থাকলেই জনগন,

নার্সিংহোমে যাবে অবশেষ

সেখানে জবাই হবে,

উপরি কামাই হবে!

মানুষের সেবার কি দরকার।।

বাঁচানোর ক্ষমতাতো,তোমার হাতে

তুমি যদি মার,তবে কোথা যাই?

অসহায় মানুষের,তুমিইতো সবকিছু

করজোড়ে নিবেদন,করছি তাই

তোমার গৃহিনী যে গয়না পড়েন,

দেখেছ কি তাতো কত রক্ত?

তোমার ছেলের চোঁখে দেখেছ কি?

কতো ঘৃনা জমা অব্যক্ত !

তোমরা অসুখ হবে

তোমারি দেখানো পথে।।