এই যে এত কষ্ট সাধের যৌবন নষ্ট

জীবন গাঙে অভাব নামের ঢেউ

বাঘ ডরানো মাঘের শীতে

ঘাম ঝরিয়ে পৃথিবীতে

খুঁজে ফিরি অর্থ নামের মৌ

সবকিছুর মুলে কিন্তু বউ।

ব্যাচেলার জীবনে ভাই যেখানেই হতো রাত

পরম নিশ্চিন্তে সেখানেই হয়ে যেতাম কাত ।।

ছিলো সরল জীবনের অঙ্ক

লাগতো না খাট-পালঙ্ক

ড্রেসিং-ডাইনিং টেবিল-চেয়ার

সোফা-শোকেস্‌ কিনতো কে আর?

তিনরুমের ঘর লাগতো কি আদৌ।

এসবের মূলে কিন্তু বউ।

সবকিছুর গোড়ায় কিন্তু বউ।

দিলাম বিয়ের দিনে মিষ্টি তুলে নতুন বউয়ের মুখে

সেই থেকেই বউ যাচ্ছে খেয়ে সবই পরম সুখে ।।

কসমেটিকস আর জুয়েলারি

চটকদারী ম্যাকসি-শাড়ি

আবার এতোকিছু দেয়ার পরে

বাচ্চা নেয়ার বায়না ধরে

বছর ঘুরতেই কোলে আসে ফেউ।

খরচের মূলে কিন্তু বউ।

সবকিছুর গোড়ায় কিন্তু বউ।

এখন বউয়ের জন্য মাছের মুড়ো বাচ্চার গুঁড়ো দুধ

আত্মীয়-কুটুম্বের ঠেলায় বাড়ছে ঋণের সুদ ।।

কারেন্ট-পেপার-পানি-গ্যাস

বিল মেটাতে নাভিশ্বাস

তাই এখন বউয়ের চরণ ধরে আছি

ছেড়ে দে মা কেন্দে বাঁচি

আমায় বাঁচানোর আছেন নাকি কেউ?