রঙিলা রঙিলা রঙিলা রে রঙিলা

আমারে ছাড়িয়ারে বন্ধু

কই গেলা রে বন্ধু

কই রইলা রে

আমারে ছাড়িয়ারে বন্ধু

কই গেলা রে

তুমি হইও গাঙ রে বন্ধু

আমি গাঙের পানি

জোয়ারে ভাটাতে হবে

নিতই জানাজানি রে বন্ধু

নিতই জানাজানি

তুমি হইও ফুল বন্ধু

আমি হবো হাওয়া

দেশ বিদেশে ফিরবো আমি

হইয়া মাতেলা রে

হইয়া পাগেলারে

সেকালে কইছিলোরে বন্ধু

হস্ত দিয়া মাথে

তোমার মালার ফুল হইয়া

ফুইটা রব সাথে রে

ফুইটা রব সাথে

খালি কণ্ঠ খালি রইল

না পরিলাম মালা

না আইলো মোর প্রাণের পতি

(হায় হায় রে…)

ডুইবা গেলো বেলা রে

ডুইবা গেলো বেলা