তোমায় ভালোবাসি

তাই ছায়ামেঘ আমি হবো

যখন রোদ্দুরে তুমি হাঁটো।

থাক চোখভাঙ্গা হাসি

তাই নুনে ভরা ব্যথা জলটুকু তুমি

আমার দু’চোখে বাটো।

সারা দিনমান যেখানেই তুমি

ঠিক সেখানেই থাকবো

যতটুকু ভালবাসা সম্ভব

ততটুকু ভালবাসবো

স্বপ্নেও ওম ওম হবো

হবো তোমার রেশমী চাদর

যখন ঘুমের রাজ্যে হাঁটো।

খোলা হাওয়া হয়ে যাবো বয়ে বয়ে

তোমার পাশে ভাসবো

বুক ভরে তুমি নিঃশ্বাস নিও

তোমর ভেতরে হাসবো

স্বাপ্নিক পৃথিবী থেকে

এনে দেবো রঙ সুতো

তুমি স্বপ্ন চরকা কাটো।