যেটুকু সময় তুমি থাকো পাশে

মনে হয় এ দেহে প্রাণ আছে

বাকিটা সময় যেন মরণ আমার

হৃদয় জুড়ে নামে অথৈ আঁধার

ব্যথার সমাধিতে বসে এ মন

ফোটায় আশার ফুল রাশি রাশি

যখন দেখি ওই মুখের হাসি

স্বপ্ন থেকে আসো নয়নেতে

নয়ন থেকে তুমি স্বপ্নে হারাও

জাগরণে এসে কাছে দাঁড়াও

শিশুকালের রূপকথাগুলো

পায়ে পায়ে সব আসে ফিরে

তোমার কথা রূপকথা ঘিরে

ভুলে ভরা যত স্বরলিপি

গানের কোকিল হয়ে উঠে ডেকে

কাছে এলে তুমি দূরে থেকে