চলিতে চলিতে পথে তোমায় দেখে

কেন যে থমকে আমি দাঁড়িয়ে গেলাম।

মনে মনে হল যেন কত যুগ যুগ ধরে

তোমায় দেখব বলে এখানে ছিলাম।।

বৈশালী নগরে কত উপবনে

কাঞ্চি রাজ্যে আর কোশল দেশে

খুঁজেছি তোমায় আমি কতো কতো বার

কখনো দাওনি দেখা কোথাও এসে।

সেই শিলালিপি থেকে আজকে আমি

নতুন আলোর এক কবিতা পেলাম।।

চলিতে চলিতে পথে।।

সুরসিকা নিপুনিকা কতো হাসি হেসেছি

বিলোল চাওনি আর ভুরু বিলাসে

এতটুকু দাগ তবু কাটেনি মনে

ফিরেছি পান্থ আমি পথের পাশে

সেই পথ এতদিনে বলল আমায়

জীবনে প্রথম আমি পথ হারালাম।