রিম ঝিম ঝিম বৃষ্টি মাটির কানে কানে

কী কথা নিয়ে পড়ে ঝরে ঝরে ;

আমার সারাদিন কি ভাবে কেটে যায়

শুধু তুমি, তুমি, তুমি করে।।

কী করে জুঁইফল জলের উচ্ছ্বাস এভাবে বুকে তার সয়ে যায়,

আমার কানাকানি তোমার মন ছুঁয়ে কি করে জানাজানি হয়ে যায়।

হয় তো এরই নাম প্রথম ভালোবাসা কিছু জ্বালা সয় মালা পরে পরে।।

কী ভাবে এ বাতাস যখনই বয়ে যায়

অমনই মনে হয় কে যেন গান গায়।

কি করে দুটি চোখ অচেনা এত রঙ না-দেখা এত রূপ দেখে যায়,

যা ছিল স্বপ্নেতে মনের ভাবনাতে সে ছবি অপলকে এঁকে যায়—

তবু আরও সাধ আরও কী কল্পনা কাছে এসে এসে যায় সরে সরে।।