খিড়কি থেকে সিংহদুয়ার, এই তোমাদের পৃথিবী

এর বাইরে জগত আছে, তোমরা মানো না

তোমাদের কোন্ টা হাসি কোন্ টা ব্যথা,

কোন্ টা প্রলাপ কোন্ টা কথা

তোমরা নিজেই জানো না।

তোমরা পায়রা ওড়াও, বাজি পোড়াও,

কপালে আগুন দিয়ে মনও পোড়াও।

তোমাদের কোন্ টা বাসর, কোন্ টা হারেম,

কোন্ টা নেশা, কোন্ টা যে প্রেম

তোমরা নিজেই জানো না।

জানলার ঝিলমিলিটার পাখি তুলে

তোমরা তাকাও শুধুই চোখের ভুলে।

তোমাদের কোন্ টা আসল কোন্ টা নকল,

কোন্ টা শুধু জবর দখল

তোমরা নিজেই জানো না।