আমি তোমার কাছেই ফিরে আসবো

তোমায় আবার ভালোবাসবো

তুমি কি ডাকবে মোরে

চেনা সে নামটি ধরে?

জীবনের এই পথ আঁকাবাঁকা হয় হোক

হোক না সে বন্ধুর

ঠিকানা লিখে যাক্ ওই দুটি কালো চোখ

এই প্রিয় বন্ধুর

চেনা সে নামটি ধরে তুমি কি ডাকবে মোরে?

তুমি দিলে সে-কথা পাখী নিয়ে গায়

আকাশের নীল স্বপ্নে আলো হ’য়ে যায় ;

পৃথিবীর যত সুখ যত কিছু ভালো তার

সব নিয়ে চলে যাই;

দু’জনার দুটি মন চিরতরে একাকার

এই শুধু বলে যাই!

চেনা সে- নামটি ধরে তুমি কি ডাকবে মোরে??