দরদী গো—

কী চেয়েছি আর কী যে পেলাম

সাধের প্রদীপ জ্বালাতে গিয়ে

নিজেই আমি পুড়ে গেলাম !

সুখ নামে শুকপাখীটায় ধরতে গিয়ে

কিনেছি সোনার খাঁচা

যা কিছু সব বিকিয়ে

সোনার শিকল কেটে দিয়ে হায়

সে-পাখী আমার যায় উড়ে যায়

ভাবিনি সেই সে-আশার এই পরিণাম !

ভুল কী সে না-জেনে যাই মাশুল দিয়ে

হিসাবের শূন্য আমার

মেলেনি সব হারিয়ে ;

ললাট-লিখন লিখে বিধাতা

নাম কিনেছেন ভাগ্যদাতা

রাখি সেই দাতার পায়ে হাজার প্রণাম !!