ও কালো কোকিল তুমি আর ডেকো না,

যে গেছে যাক্‌ না তারে অমন আকুল সুরে পিছু ডেকো না।।

থাক্‌ না শূন্য শাখা, ঝরুক মুকুল ক্ষতি নেই,

সোনার স্বপ্ন যত হোক সবই ভুল ক্ষতি নেই,

হারানো দিনের পানে অকারণ অভিমানে চেয়ে থেকো না।।

আর এসো না, ওই তুমি কালো পাখা আর মেলো না,

নীরব কুঞ্জে মোর সুর ঢেলো না।

মিলন লগ্ন যদি অকালে ফুরায় ক্ষতি নেই,

আমার সাধের মালা কণ্ঠে শুকায় ক্ষতি নেই

যে ব্যথা আমার মনে তুমি যেন অকারণে খুঁজে দেখো না।।