না বলে এসেছি, তা বলে ভেবো না, না বলে বিদায় নেবো

চলে যাই যদি, যেন হই নদী, সাগরে হারিয়ে যাব।।

অন্ধ আবেগে বলতে চেয়েছি হয় নি যে কথা বলা,

কৃষ্ণচৃড়াতে পথ ঢেকেছিল হয় নি সে পথে চলা

এই নির্জনে নয়নে নয়নে প্রেমের কবিতা ভাবো ।।

তোমাকে দেখার লুকানো আশায় অঙ্গে গোধূলি ভরা,

শুধু বারে বারে ফিরে ফিরে চাওয়া হৃদয় নৃত্য করা।

লজ্জা জড়ানো, গন্ধ ছড়িয়ে, জাগতে পারে নি কুঁড়ি,

লক্ষ মরণে, মরতে চেয়েছি, সয় নি সে লুকোচুরি–

আজ এইক্ষণে বুঝিনি গোপনে নিজেকে আবার পাব।।