সবাই চলে গেছে

শুধু একটি মাধবী তুমি এখনোতো ঠিকই ফুটে আছ

কেন?

কত আর চেয়ে চেয়ে দেখে যাবে আমায়

চোখের জলের একাকার।।

হাওয়া নেই, রাত নেই, হায়-

দিনও যে মেঘে ঢেকে গেছে,

শুধু একরাশ ব্যথা রেখে গেছে

এখন, একটি মাধবী তুমি তোমার চোখের করুণা দিয়ে

আজ কতটুকু ভরাবে বলো?

একা একা বেশ আছি কেউ নেই

তাই, কারো তরে অজস্র চিন্তার ঢেউ নেই।

তুমিও যদি চাও আজ আমাকে ছেড়ে যেতে পার

আমি চাই যে একেলা হতে আরো

এখন একটি মাধবী তুমি তোমার অসীম করুণা দিয়ে

আর মায়াভরা বাঁধনে বেঁধো নাকো আর।।