আজ মন চেয়েছে আমি হারিয়ে যাব

হারিয়ে যাব আমি তোমার সাথে

সেই অঙ্গীকারের রাখী পরিয়ে দিতে

কিছু সময় রেখো তোমার হাতে।।

কিছু স্বপ্নে দেখা, কিছু গল্পে শোনা

ছিলো কল্পনা জাল এই প্রাণে বোনা

তার অনুরাগের রাঙা তুলির ছোঁয়া

নাও বুলিয়ে নয়ন পাতে।।

তুমি ভাসাও আমায় এই চলার স্রোতে

চির সাথী হয়ে রইব পথে।

তাই যা দেখি আজ সবই ভালো লাগে

এই নতুন গানের সুরে ছন্দ রাগে

কেন দিনের আলোর মতো সহজ হয়ে

এলে আমার গহন রাতে।।